Diari Oficial de la Generalitat Valenciana


Sumari del DOGV 8939, del 29-10-2020 (2020/8770)

Informació pública de la modificació puntual del Pla parcial Font de Sant Lluís. Expedient 03241/2019/263.
----------------------------------------------------------------------------------------------------------

### Dades del document

Número de DOGV
:   8939

Data del DOGV
:   29-10-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/8770


Data del document
:   21-10-2020

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la modificació puntual del Pla parcial Font de Sant Lluís. Expedient 03890/2019/263. [2020/8770]  
La Junta de Govern Local de l'Ajuntament de València, en la sessió del 16 d'octubre de 2020, va adoptar l'acord que, en la part dispositiva, diu:  
  
«Primer. Sotmetre a informació pública el document de modificació puntual del Pla parcial Font de Sant Lluís de caràcter estructural relativa a les torres d'alta tensió, presentat per la mercantil Proalival 2016, SA, durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis indicaran l'adreça electrònica per a la seua consulta.  
Segon. Inserir en la pàgina web municipal (www.valencia.es/urbanismo) la documentació sotmesa a informació pública, i posar-la a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores), en compliment de l'article 53.2 de la LOTUP.  
  
Tercer. Durant el mateix termini d'informació pública, iniciar el procés de consulta a les administracions públiques i serveis municipals que pogueren resultar afectats, considerant com a tals els relacionats en el fonament de dret segon del present acord, sol·licitant així mateix informe a OCOVAL a l'objecte que recapte, remeta i coordine els informes preceptius de les entitats subministradores dels serveis públics urbans que resulten afectats, i notificant aquest acord a aquelles persones que figuren relacionades com a públic interessat en el fonament de dret citat anteriorment a l'efecte de presentació d'al·legacions.  
  
La falta d'emissió dels informes en el termini establit permetrà prosseguir la tramitació de les actuacions en els termes establits en l'article 53.4 de la LOTUP.  
Quart. Notificar el present acord a l'Associació de Veïns Rovella-Font de Sant Lluís, i a l'al·legant en l'expedient de la modificació puntual número 2 relativa a l'ordenació detallada del Pla parcial Font de Sant Lluís, amb DNI número 60032327Q, en qualitat d'interessats en l'expedient.»  
  
De conformitat amb el que estableix l'article 57.1, lletra b, de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'aquest acord en el Diari Oficial de la Generalitat Valenciana (DOGV).  
  
La documentació està a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme (www.valencia.es/urbanisme), en compliment de l'article 53.2 de la LOTUP.  
  
València, 21 d'octubre de 2020.- El secretari: Manuel Latorre Hernández.